Die twee verklarings wat die US oor sy voorgenome nuwe taalbeleid (sonder raadsgoedkeuring) saam uitgereik het, en die gevolglike verwarring in mediaberigte, skep verwarring oor wat studente aanstaande jaar by die US te wagte kan wees. Die lof wat Open Stellenbosch egter in die verklarings kry, tesame met ander verwikkelinge in die land waar Afrikaans se grondwetlike regte die wind van voor kry, help ook nie om tot ’n optimistiese vertolking te kom nie.
Die president van die Konvokasie van die Universiteit Stellenbosch het gesê die rektor se bestuurspan het met die jongste voorstelle oor taalbeleid by dié instansie ŉ “streep in die sand getrek”.